Takler tyven på åpen gate - hylles som en helt
Dramatiske bilder viser hvordan en mann i Manchesters shoppinggater kaster seg over en mann i 40-årene, mistenkt for å ha stjålet penger en kvinne. – Jeg var bare på tur nedover gaten, så brøt plutselig helvete løs, sier et vitne til Daily Mail. Ifølge avisen skal det dreie seg om 170 euro, som kvinnen hadde tatt ut i en minibank utenfor butikken Tesco store i sentrum av Manchester. – En mann løp og andre løp etter og ropte «stopp tyven». Så ble han taklet så han falt i bakken. Han gjorde motstand, men flere hjalp til med å holde han nede. Det var som å se en gammel politifilm, forteller mannen videre.Avisene Daily Mail og The Sun beskriver mannen som en helt, det gjør også flere personer på Twitter. Mannen, som er ukjent, fikk hjelp til å holde den mistenkte i bakken til politiet kom på stedet. Greater Manchester Police var på stedet rundt klokken halv to, etter at flere hadde kontaktet politiet om oppstyret på markedet i sentrum av byen. – En 43 år gammel mann er arrestert mistenkt for tyveri, og er nå i påvente av et avhør, bekrefter de til Daily Mail. Til lokalavisen Manchester Evening News ber politiet om tips fra personer i området.
Stopp tyven! Forbipasserende ble vitne til en dramatisk takling etter at en mann skal ha tatt penger fra en kvinne ved en minibank i Manchester. Den ukjente mannen hylles som en helt i sosiale medier og britiske aviser.